30 martie 2023

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **în sectorul 4 al municipiului București:**

Ca urmare a unei avarii produse asupra sistemului de distribuție a gazelor naturale de către reprezentanții companiei Apa Nova ce efectuau lucrări de săpătură mecanizată pe **Strada Moșoaia nr 46, din sectorul 4 al municipiului București,** Distrigaz Sud Rețele a fost nevoită **să sisteze alimentarea cu gaze naturale** în această zonă astăzi, **30 martie 2023, începând cu ora 10:40**.

În urma acestei opriri sunt afectați un număr de **351 de clienți casnici și non-casnici** din sectorul 4 al municipiului București **aflați pe străzile: Bâlea, Bucovăț, Democrației, Desești, Moșoaia, Oravița, Petrilova și Turnu Măgurele.**

Echipele Distrigaz Sud Rețele sunt la fața locului pentru a asigura remedierea defectului. Reluarea alimentării cu gaze naturale a clienților afectați se va face în cursul zilei de astăzi, 30 martie 2023, **până în orele 18:00.**

După reluarea realimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru inconveniențele create clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*